Leikkonan Mandy Moore segir að samband hennar við heilsu og mataræði hafi breyst mikið í gegnum árin . „ Mér líður betur 35 ára en þegar ég var á þrítugsaldrinum . Ég á í mjög heilbrigðu sambandi við sjálfa mig og líkama minn , “ sagði Moore í viðtali við People . Moore hefur tekið mikið til í mataræðinu á síðustu árum og finnur mikinn mun á sér eftir að hún komst að því hvaða fæðu hún þolir illa . „ Ég reyni að skilja hvað ég læt ofan í mig því ég veit hvernig mér líður . Ég fór til læknis og fann út hvaða fæða lætur mér líða illa . Handahófskenndir hlutir eins og kúamjólk , glútein , lax , soja og apríkósur . Ég tók allt þetta út úr mataræðinu mínu og það hefur breytt heilmiklu . Ég er orkumeiri , ég fæ ekki svona þoku í höfuðið og meltingin mín hefur lagast af sjálfu sér , “ sagði Moore . Hún segir að andleg heilsa skipti miklu máli líka . „ Þetta snýst um hvernig maður talar við sjálfan sig og hvernig maður talar um aðra . Ég passa að ég einbeiti mér að sjálfri mér og hugsa um sjálfa mig , “ sagði Moore .